ДО

КМЕТА

на ОБЩИНА ЧИРПАН

ПЛАН-ПРОГРАМА ЗА РАБОТА НА НЧ „ХРИСТО БОТЕВ - 1874г.“

с. РУПКИТЕ общ. ЧИРПАН за 2021 год.

 Предложението е в изпълнение на чл.26, ал.1 от ЗНЧ.

 Имайки предвид, че основната дейност на читалищата е да запазват традициите на народа ни, да осъществяват културен живот, да опазват ценностите и постиженията на науката, културата и изкуството, от същите тези принципи се ръководи и дейността на читалището ни.

 Читалището е общинска собственост и заема 1258 кв. м. РЗП. Същото обслужва около 340 жители, от които 66 са негови членове. Регистрирано е в регистъра на НЧ към МК. Обслужва се от една щатна бройка е и със субсидия за 2020г. – 22380лв.

През 2021 година читалището ще осъществява следните дейности:

- **Библиотечна дейност** –Част от библиотечния фонд се набавя от дарения . Закупуваме по интернет книги втора ръка /на ниска цена и в отлично състояние/. Закупуваме също задължителни ученически книги или библиотечни единици, което предизвиква интерес сред потребителите. В рамките на работното време, на населението ще се предоставя ползването на ксерокс, интернет услуги и периодична преса. Колективните мероприятия се свързват обикновено с чествания на бележити дати и годишнини, актуални беседи, обсъждане на събития. За представянето на книги с тематика близка до душевността на хората имаме практиката да се обединим с друго читалище и заедно да провеждаме изявата. За селата това е добър вариант, който ще следваме и през 2021 г. През 2021 година (лятната ваканция за децата) ще прожектираме презентации, предимно насочени към учениците на различни тематики с цел да ги заинтригуваме и възбудим жаждата им за нови знания и интереса към книгите.

- **Любителско художествено творчество** – от осем години към читалището ни съществува фолклорна група, която се ръководи от платен корепетитор. Тази група в зависимост от темата на мероприятието, което се провежда, изпълнява народни, патриотични и руски песни. Практиката ни научи, че репертоара трябва да се подбира много внимателно, за да носи удовлетворение на самодейците и заслужено високи оценки от журито.

Певческата група участва във всички местни празници, ще търси изяви за участие на общинско, регионално и национално ниво и през 2021 година. Надяваме се епидемичната обстановка в страната само да го позволява. Ако ли не ще търсим онлайн изяви в конкурси и фестивали. Вече имаме опит в участието в онлайн конкурси (предимно на децата към читалището ни) от края на 2020г. От месец октомври активно включихме участниците от самодейните групи в онлайн кулинарни конкурси, които предизвикват голям интерес.

От две години към художествената самодейност включваме и деца с рецитация на стихове. По всички вътрешни и външни фолклорни изяви на певческата група намираме начини да вмъкнем и децата с тематични стихове, което се приема особено добре на фестивалите с журита. Така разнообразяваме певческата традицията и виждаме, че работим в правилната посока. Така ще бъде и през 2021 година.

Лятото ще наблегнем на работа с децата: освен рецитаторската дейност, ще творим различни предмети (приложно изкуство), свързани с празници и обичаи през годината, като използваме различни техники. Целта е да стимулираме въображението и креативността им, да ги запознаем с българските традиции и при наличието на поле за изява да се включим с произведенията си.

**- Културно-масова дейност –** проявите ги свързваме с традиционните за бита на българина празници през цялата година. Според възможностите ни и интереса на хората едни от тях организираме и честваме масово с населението : Трети март, Патронен празник на читалището - 2.VІ. , Традиционен събор на селото в края на м. август, Ден на възрастните хора – 1.Х. , Ден на будителите-1.ХІ , Ден на християнското семейство- 21.ХІ. и Коледен празник в средата на м. декември. Други от празниците са в Дамския клуб: Бабин ден, Осми март с жените от селото, Великденски кулинарен празник. А през юли и август осигуряваме на децата в селото занимания и игри за свободното им време или така наречената „детска академия“ .

 Към читалището от 16 години съществува Дамски клуб „Българка“. Дамите от клуба участват активно във всички малки или по-мащабни мероприятия, което и за в бъдеще си пожелаваме.

**През изминалите години поискахме само веднъж минимална финансова подкрепа от Общината,за юбилейно тържество, но ни беше отказано. За това вече и в план-програмите, които всяка година представяме в Общината не посочваме нужните средства за всяко мероприятие. Според годишната субсидия, която си заработваме, ще си правим сметка и на парите колко да харчим.**

 **Това са традиционните празници, с който ангажираме дейността си, но винаги има и нещо, което няма как да предвидим напред във времето, но и то е добре дошло за нас.**

**1.ХІ.2020г. Председател:**

 **Златка Делева**

 **Изготвил: М. Манчева**

**С П И С Ъ К**

на

Читалищно настоятелство

и Проверителна комисия към читалище

„ХРИСТО БОТЕВ-1874г.“ с.Рупките общ.Чирпан

**ЧИТАЛИЩНО НАСТОЯТЕЛСТВО**

1. Златка Иванова Делева – председател ч-ще

2. Стоянка Минчева Вътева – член

3. Петранка Танева Зъбова – член

4. Манчо Колев Манчев – член

5. Иван Славов Иванов – член

**ПРОВЕРИТЕЛНА КОМИСИЯ**

1. Вълкана Георгиева Динкова- председател

2. Тонка Йорданова Александрова- член

3. Недялка Видева Йовчева- член